หนูมีเพศสัมพันธุ์กับแฟน แต่ไม่ได้ใส่ถุงยางค่ะ แล้วพอมีอะไรเสร็จเช้ามาก็รีบกินยาคุมฉุกเฉิน แต่พอลองนับวันดู เรามีเพศสัมพันธุ์ในวันที่ตกไข่พอดี เลยอยากทราบว่า 1.ทานยาคุมฉุกเฉินหลังมีเพศสัมพันธุ์ไปแล้วจะโอกาศเสี่ยงมากไหม 2.หากมีประจำเดือนสามารถทานยาคุมแบบรายเดือนเลยได้ไหม มันจะช่วยลดความเสี่ยงในการตั้งครรภ์รึเปล่า
สวัสดีค่ะ ยาคุมฉุกเฉินหากได้ทานภายในไม่เกิน 12 ชั่วโมงนับจากมีเพศสัมพันธ์ ยาจะช่วยป้องกันการตั้งครรภ์ได้ประมาณ 95%หลังจากนั้นให้รอประจำเดือนมา ซึ่งควรห่างจากรอบเดือนที่แล้วประมาณ 24-35 วัน หรือประมาณ 14 วันนับจากนี้ไป (เนื่องจากกล่าวว่าได้มีเพศสัมพันธ์ช่วงไข่ตก) หากประจำเดือนมาแล้ว ย่อมแสดงว่าไม่ได้เกิดการตั้งครรภ์ขึ้น สามารถเริ่มทานยาเม็ดคุมกำเนิดได้เลย ซึ่งยาคุมกำเนิด ก็จะออกฤทธิ์ในการป้องกันการตั้งครรภ์หลังจากนั้นได้ทันทีต่อไปผลข้างเคียงของการทานยาคุมฉุกเฉินอย่างหนึ่งคือ อาจทำให้มีเลือดออกหลังทานยาไปภายในช่วง 7 วัน ดังนั้นหากในช่วง 7 วันหลังจากนี้ มีเลือดออก เลือดที่ออกก็น่าจะเป็นผลข้างเคียงของยา ไม่ใช่เลือดประจำเดือน ซึ่งยังไม่ควรเริ่มทานยาเม็ดคุมกำเนิดแบบรายเดือนในทันทีค่ะ